Charles Phiri walikukoma Mudangilili wa vyaulimi juzi pa Chisulo, uyo wakhalanga ku Manyamula kwene wendelanga mupaka kwa Zubayumo.
Bwana Kasunda uyo ngwa Agriculture wakasambizganga vya ulimi kwa Zubayumo ŵakoma na jembe khukhukhukhu!!
Dada uyu pakaŵa mphwepwelela yakuti wakatemwanga chomene kujula zipi ku ŵanakazi awo ŵeneko ŵakwenda ku Joni. Sono kuti wafwe vikenda ntheeee……..
Mr Kasunda wakendezgananga na mwanakazi wamwene Charles Phiri uyo wakatchukanga na zina la milangwe lakuti Sazamuleke. Ndipo Asazamuleke kwawo nkhu Mtelemuka ŵalikutola Nya Kumwenda.
Abwana Sazamuleke mbili ya matondo yikaŵakhwaska ku Joni kuti awoli ŵaŵo Anya Kumwenda ŵaswa mbili nawa Agriculture ndipo ŵakaŵaganizilanga kuti pati biiii pali munga.
Asazamuleke ŵati ŵawela ku South Africa ŵakadekha ngeti panji ŵalije navo na ntchito.
Mbwenu juzi lene pa Chisulo bwana Kasunda uyo nimulangizi wa vya ulimi wakatola ulendo kuya kwa Zubayumo ku Mtelemuka kukapangiska masambilo gha vya ntchito yake.
Iye apo wakaŵa pafupi nakufika kwa Zubayumo pa njinga mbwenu mwasoka Mfumu wa Anya Kumwenda, Asazamuleke ŵakamuwona wakujumpha nakumlondezga….
Ŵakasangakuti ŵana ŵakupenja mbeŵa ndipo ŵayegha jembe. Mbwenu iwo ŵakwiza jembe ku ŵana phangu! Nakuyimika Kasunda…….
“Iwe nkhamba nikale kukupenja kwene mwahuno ndilo lino waliwona pakufuma kwene pakunjila uliwonenge chaaaaa!!”
Nakalinga apa jembe pa mutu vwawu, sono apo iwo ŵaka wanga pasi mbwenu Asazamuleke ŵakwizaso chimayi muthumba lawo piiiiii! Ŵagwaze ŵagwaze nganga yose!!
Kwene apo Asazamuleke ŵakaganizanga kuti ŵa humble kuya ku Joni mbwenu chiziwulika chikaŵa icho chikaziya mbaŵala chikaŵasangilila mupaka ŵakoleka bwaa.
Tikuyowoya pano ŵali ku police ya Mzimba boma.
Kasi malango gha chalo sono ghakuti uli?
Apa sono mphakugumbilaso chaaaa chifukwa dango sono likuphala pakwelu kuti uyo wakoma munyake mbwenu naye ni “an eye to an eye”
Ichi chikuphala kuti a Charles Phiri awo mba Sazamuleke sono ŵamupokela chilango chakumalila mu gadi umoyo wawo wose.
Mzungu wayimba sumu Mchitumbuka
Nkhani yakukomana nkhakwamba kuchitika mwa Zubayumo chaaaaa chifukwa vyaka vajumpha ivo a Moses Makamo nawo ŵali kukoma awoli ŵawo Anya Phiri ku Honeydew ku South Africa ndipo iwo ŵachali mumawoko gha Polisi namwahuno pano chifukwa mulandu wawo undadumbike.
Comments
Powered by Facebook Comments
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn swh_Latn tum_Latn eng_Latn eng_Latn